procesaur/Wiki.mk huggingface dataset:
Дмитар Немањиќ

Дмитар бил српски жупан, син на Вукан, внук на Стефан Немања. Како монах Давид станал светител во Српската православна црква.
За него има малку податоци и ретко се споменува во изворите. Се знае дека во април 1271 испратил молба до византискиот император Михаил VIII Палеолог да ја потврди припадноста на некој посед на реката Струма на манастирот Хиландар. После тоа се замонашил и го зел името Давид. Во август 1281 ангажирал ѕидари од Дубровник за изградба на црквата Давидовица кај Бродарево на реката Лим. Се споменува и во 1286 кога патувал во Ерусалим. Се празнува на 24 септември (7 октомври по нов каледнар) во Српската православна црква.
Сообраќајни знаци во Македонија

Сообраќајните знаци во Македонија се регулирани со ''Правилник за сообраќајните знаци, опрема и сигнализација на патот'' донесен од страна на Министерството за транспорт и врски.
1 Знаци за опасност
2 Знаци за изрични наредби
3 Знаци за известување
4 Знаци за известување и водење на сообраќајот
Ташлак

Ташлак или Таш Олук (|Βράους, ''Враус'') — клисура во Зихненско, Егејска Македонија. Претставува сатеска меѓу јужните падини на Сминица и северните падини на Кушница низ која тече реката Драматица. Сместена е јужно од паланката Алистратик. Почнува кај селото Баница и продолжува околу 9 км до Станица Анџишта, каде има и стар мост на реката.
При проучување во јуни 1977 г. во клисурата Ташлак, како и во Алистратичката пештера и три соседни пештери, се откриени праисториски пештерски цртежи. Цртежите се од различни периоди. Има претстави на животни, луѓе, јавачи и апстрактни облици. По опремата на коњите и јавачите стручњаците заклучиле дека поновите цртежи се од VI–V век п.н.е.
Името доаѓа од турското ''taşlık'', што значи ''камче''.
Мистериите на Мердок

''Мистериите на Мердок'' (|Murdoch Mysteries) — детективска телесерија заснована на делата на канадската писателка Морин Џенингс за извонредниот детектив Вилијам Мердок, кој работи во полициската управа бр. 4 во Торонто. Истрагата се одвива со криминалистички методи. Дејството се одвива во 1890-тите и почетокот на XX век. Премиерата на серијата била во 2008 г.
''Мистериите на Мердок'' се прикажувала на Citytv пет сезони пред да биде откажана. Серијата потоа била преземена од CBC, која ја прикажувала од нејзината шеста сезона. Во Обединетото Кралство, серијата била прикажана на ТВ-каналот Alibi во сопроизводство со матичната компанија на Alibi, UKTV.
Параклис „Св. Никола“ - Брусник

Свети Никола — параклис во битолското село Брусник, Македонија.
1 Местоположба
Параклисот се наоѓа буквално во двор на куќа, сместен меѓу новоизградените куќи помеѓу Брусничка Населба и селото Брусник.
2 Историја
Според натпис на параклисот, тој бил подигнат во 2013 година.
3 Галерија
4 Поврзано
* Битолско архијерејско намесништво
* Седумнаесетта приградска парохија
* Брусник
Панто Мицкоски

Панто С. Мицкоски ( во — кај Бел Дрим, ) — македонски партизан, учесник во НОВ на Македонија.
1 Животопис
Бил роден во 1913 година во селото Сланско, Порече. По занимање бил земјоделец. Бил дел од Првата македонско-косовска ударна бригада. Загинал во борбите кај Бел Дрим, во Метохија.
2 Наводи
Параклис „Св. Недела“ - Брусник

Света Недела — параклис во битолското село Брусник, Македонија.
1 Местоположба
Параклисот се наоѓа под селската црква „Вознесение Христово“, сместен меѓу длабока шума.
2 Галерија
3 Поврзано
* Битолско архијерејско намесништво
* Седумнаесетта приградска парохија
* Брусник
Црква „Св. Ѓорѓи“ - Брусник

Свети Ѓорѓи — селска црква во битолското село Брусник, Македонија.
1 Местоположба
Црквата е сместена над селото, до која води земјен пат. Во нејзина непосредна близина се наоѓа фудбалското игралиште, кое е именувано исто така „Св. Ѓорѓи“.
2 Историја
Според натпис над влезот, црквата е подигната во 1984 година.
3 Архитектура
3.1 Икони и иконостас
Црквата поседува иконостас.
4 Галерија
5 Поврзано
* Битолско архијерејско намесништво
* Седумнаесетта приградска парохија
* Брусник
Црква „Рождество на Пресвета Богородица“ - Брусник

Рождество на Пресвета Богородица (или позната како Мала Богородица) — мала селска црква во битолското село Брусник, Македонија.
1 Местоположба
Црквата е сместена под селото, до која води земјен пат. Таа се наоѓа помеѓу самото село и новоизградените викенд-куќи.
2 Историја
Според натписна плоча на црквата храмот е подигнат од страна на Божанка Николовска со децата во 1999 година.
3 Архитектура
3.1 Фрескоживопис
Црквата не е живописана.
3.2 Икони и иконостас
Храмот поседува мал дрвен иконостас.
4 Галерија
5 Поврзано
* Битолско архијерејско намесништво
* Седумнаесетта приградска парохија
* Брусник
Црква „Св. Петка“ - Брусник

Света Петка — манастирска црква во битолското село Брусник, Македонија.
1 Местоположба
Црквата е сместена над селото, до која води земјен пат.
2 Историја
Манастирската црква била подигната во 1945 година, на место каде некогаш се наоѓал стар храм, кој бил запален од Турците.
Според натпис на чешмата во црковниот двор, истата била подигната во 1930 година, а обновена во 1996 година.
3 Галерија
4 Поврзано
* Битолско архијерејско намесништво
* Седумнаесетта приградска парохија
* Брусник
Брусничка Река (Драгор)

Брусничка Река (позната и како Стара Река) — река во Македонија, сместена на Баба Планина.
1 Тек
Реката поминува низ селото Брусник и се влева од десната страна во реката Драгор.
2 Поврзано
* Брусник
* Вардар
Топлица (река во Мегленско)

Топлица или Колова Река (|Τόπλιτσα, ''Топлица'',''Ρέμα Νικολάου'', ''Рема Николау'',''Άγιος Νικόλαος'', ''Агиос Николаос'') — река во Мегленско, Егејска Македонија.
1 Течение
Реката извира под името Рамноборска Река (Ράμνο Μπορ) јужно под врвот Креминак и западно под Бела Грота (2.366 м) во југоисточниот дел на планината Ниџе. Тече на исток. Ги прима притоките Конопица и Лута, и под името Колова Река навлегува југоисточно во Пожарската Клисура. Во неа реката се спушта змиулесто, паѓа од мали водопади и водата има тиркизна боја. Кон излезот од клисурата, на надморска висина од 360–390 н извираат топли извори кои достигнуваат температура од . Се работи за дождовница која тоне длабоко во земјата, каде температурата силно ѝ се зголемува и се враќа на површината веќе богата со минерали. Овие извори ѝ го даваат името ''Топлица''.
Реката излегува од планината по Пожарските Бањи и навлегува во котлината Меглен. Минува јужно од Пожарско. Тече на исток. Проаѓа помеѓу некогашното село Ени Мааала од север и селото Биџова Маала од југ, па потоа свртува на североисток. Ја прима големата лева притока Црна и повторно свртува на исток. Минува северно од градот С’ботско, каде ја прима големата лева притока Сушица и на крајот се влева во реката Козјак источно од градот.
2 Притоки
→ лева, ← десна
* → Аматова Р.* → Конопица* → Црна Р. (Црнана)* → Сушица
:* ← Дерба
:* ← Паеновица
Боболечка Клисура

Боболечка Клисура (|Φαράγγι Πύργων) — клисура во Драмско, Егејска Македонија.
1 Опис
Клисурата е сместена на реката Сушица (Наковица) на планината Боздаг. Таа е шумовита и мрачна, и завршува на 3,2 км северно од селото Боболец, каде се среќаваат две реки – Дебелина од север и Сушица (Наковица) од исток. Карпите се издигаат нагло и коритото на реката долу е широко 5 м. На почетокот на клисурата може да се искачи сртот Карталка.
Каубоец

Каубоец или каубој — лице што работи на ранч или фарма, обично на американскиот запад. Познати се по нивната препознатлива облека, вклучувајќи чизми, шешири и заштитни кожни панталони. Каубојците се вешти во ракување со говеда и коњи, извршување на задачи како што се сточарство, жигосување и фаќање со јаже. Нивниот начин на живот често се поврзува со независност, приклученија и блиска врска со природата.
Каубојците играле значајна улога во сточарската индустрија, терајќи го добитокот на долги растојанија до трговишта или пасишта. Тие се соочиле со различни предизвици, вклучувајќи сурови временски услови, нерамен терен и средби со одметници и грабливци.
Образот на каубоецот е романтизиран во популарната култура преку книги, филмови и телевизиски преноси. Каубојците често се прикажуваат како смели, груби поединци што живеат според кодексот на честа и верноста. Додека традиционалниот каубојски начин на живот се развил со текот на времето, со современата технологија и промените во земјоделската индустрија, духот на каубоецот продолжува да ги плени вообразбите ширум светот.
1 Историја
Потеклото на каубојците потекнува од XVI век, по доаѓањето на шпанските освојувачи во Америка. Носејќи коњи со себе од Шпанија, шпанските доселеници почнале да одгледуваат говеда и друг добиток во денешно Мексико, често додека биле качени на коњи. Со Шпанците дошле и вештините на работниците во коњските ранчови, познати по нивните надмоќни способности за фаќање со јаже, јавање и сточарство. Овие работници на ранчот биле познати како „vaqueros“. Шпанскиот израз „vaca“ значи крава, и со тоа каубојците потекнуваат од Шпанија.
Со текот на времето, мексиканските vaqueros почнале да создаваат исклучителна култура на ранчот и станале познати како „charros“ (чароа). Англискиот израз ''cowboy'', првично напишан како „крава момче“, првпат го користел писателот Џонатан Свифт на почетокот на XVIII век за да се однесува на момче што се грижело за крави. Овој израз првично се користел погрдно за да се однесува на Афроамериканците; Белите работници на ранчот биле познати како кравари, подоцна станувајќи сеопфатни мажи што работеле на ранчови за крави додека биле на коњи.
Портица

Портица (|Πορτίτσα, ''Φαράγγι Πορτίτσας'') — клисура во Гребенско, Егејска Македонија. Заедно со камениот Портички мост на нејзиниот влез се смета за едно од најубавите места во денешна Грција.
1 Опис
Клисурата е сместена на реката Венетик, јужно од селото Спилио. Долга е нешто помалку од 500 м, но има впечатлива длабочина бидејќи тука реката ги двои Орљачка Планина на север од Ликотрипа на југ. Покрај камениот мост, клисурата е позната како место привлечно за многу видови птици. Западно од неа Венетик ја образува малата долина Канави, која завршува кај мостот на влезот на клисурата. Портичкиот мост е изграден во 1743 г..
Каубојски шешир

Каубојски шешир — вид шешир типичен за каубојците во САД, Канада и Мексико. Најчесто е кожен, сламен или од филц, со широк обод подигнат од двете страни. Современиот каубојски шешир бил измислен во 1860-тите. Сè уште е популарен во западните провинции на Канада, југозападните држави на САД и во северниот дел на Мексико. Го носат и кантри-пејачи.
1 Историја
Шеширите со широк обод со голема круна, кои ги носат јавачите, се појавуваат уште во XIII век. Ги откриле монголски коњаници. Поради сончевата и топла клима, создадени се шешири со широк обод, како сомбрерото во Мексико.
Не е познато кога каубојскиот шешир почнал да се нарекува така. Западњаците немале стандарден шешир. Луѓето што се движеле на запад носеле многу стилови на шешири. Спротивно на популарното верување, каубојскиот шешир првично не бил најпопуларниот шешир на Дивиот Запад. Каубојците носеле шешири со висока круна и широк обод, кои ги усвоиле од Мексиканците. Овие шешири го вдахнале создавањето на каубојскиот шешир, иако потекнуваат од Северно Мексико, а не од Соединетите Американски Држави.
Првите каубојски шешири биле произведени во САД во 1860-тите, и имале тркалезна круна. Овие шешири биле водоотпорни, со природна боја и имале круна и обод од околу 10 сантиметри. Имале лента за да може оној што го носи шеширот да го прилагоди на главата.
2 Поврзано
* Сомбреро
Лафишка Клисура

Лафишка Клисура (|Φαράγγι Σκεπασμένο) — клисура во Кожанско, Егејска Македонија.
1 Описание
Клисурата е сместена на реката Лафишта или Скулјарска Река (Лафорема) на западните падини на планината Шапка. Долга е 8 км и се протега од исток кон запад. Почнува кај селото Катафиги и завршува на излезот на реката од планината североисточно над селото паланката Велвендо. Влезот е на 1.350, најниската точка на 450 м.н.в. Реката се движи низ бујна растителност, образувајќи низа впечатливи водопади. На влезот на клисурата е обликувно место за одмор, а на планината влегува позеленета патека. Во долниот дел на патеката има водопад висок околу 40 м, со две меѓускалила. Вкупно има десет вчепаливи водопади кои создале дваесетина природни езера, но и урнатини од стари воденици. Околината има густа шума и високи карпи.
Црквата „Св. Недела“ во клисурата е подигната во 1750 г.
Рендинска Клисура

Рендинска Клисура (|Στενά της Ρεντίνας) — клисура во Лагадинско, Егејска Македонија, наречена Македонска Темпејска Долина или Долината на Ајдуците (|Μακεδονικά Τέμπη, ''Κοιλάδα των κλεφτών''). Започва на запад от село Рендина, близо до Бешичкото Езеро и завршува во Струмскиот Залив.
Клисурата е образувана од малата река Рендина, која ги носи одлеаните води на Бешичкото Езеро во Струмскиот Залив. Реката влегува во клисурата меѓу планината Сугљани на југ и Псили Рахи (341 м), јужен огранок на Орсова Планина, на север. Рендинската Клисура е важно живеалиште за грабливи птици и одмориште за птиците-преселници. На ридот на теснините се наоаѓа Рендинската тврдина, а на нивниот влез е историската црква „Св. Марина“.
Во клисурата, во антиката наречена Авлона, имало римска станица на патот Вија Егнација наречена ''Mutatio Peripidis'' (т.е. Еврипидис), чие им се должи на на гробницата на Еврипид, погребан во месноста. Според грчки извори името Рендина постоело уште од негово време. Некои современи истражувачи сметаат дека станицата била на западниот влез на клисурата, а други сметаат дека била на источниот. Првата претпоставка е поверојатна бидејќи е во склад со антички извор кој наведува растојание од десет римски милји (14,5 км) до следната станица Пенана, откриена близу Аспровалта.
1 Поврзано
* Рендинска тврдина
Фуриоза: Сага за Лудиот Макс

Фуриоза: Сага за Лудиот Макс (|Furiosa: A Mad Max Saga) — постапокалиптичен акционен авантуристички филм на австралискиот режисер Џорџ Милер, ретропродолжение на филмот ''Лудиот Макс: Пат на бесот'', за тинејџерските години на Фуриоза, играна од Ања Тејлор-Џој. Неговата премиера се одржала на 15 мај 2024 г. на Канскиот кинофестивал, а на 24 мај истата година филмот излегол по кината. Во Македонија, премиерата била на 23 мај истата година.
1 Содржина
Дејството се одвива 15 до 20 години пред настаните на ''Лудиот Макс: Пат на бесот'', во пустелија каде што војсководците се борат за последните преостанати извори на вода, храна, оружја и бензин, филмот го следи животот на младиот насловен лик (Фуриоза) од нејзиното грабнување од страна на силите на војсководецот Дементус (Хемсворт) па сѐ до нејзиното одмаздување на војсководецот за загубата на нејзината мајка.
2 Улоги
Глумец, Улога
Ања Тејлор-Џој, императорката Фуриоза
Крис Хемсворт, Дементус
Том Берк, Преторијанецот Џек
Лејчи Хјулм, Бесмртниот Џо
Нејтан Џонс, Риктус Еректус
Џош Хелман, Скабрус Скротус
Џејкоб Томури, Макс Рокатански
Вронденска Клисура

Вронденска Клисура (|Φαράγγι Παλιάς Βροντούς) — клисура во Катеринско, Егејска Македонија.
1 Описание
Клисурата се наоѓа на местото каде реката Порос излегува од Олимп, близу остатоците од селото Старо Вронду. Клисурата има насока североисток – југозапад и долга е 5,5 км до месноста Катранарија. Почнува на околу 800 и се спушта до 400 м.н.в. На излезот од клисурата доминира малата црква „Св. Троица“, изградена на вертикална карпа над потокот, и е единствениот остаток од истоимениот манастир од XVI век. По оваа црква теснецот се нарекува и Светотроичка Клисура, а по друг параклис се нарекува и Клисура на Светите Архангели.
На многу места проаѓањето низ клисурата е доста тешко бидејќи има мали водопади и езера кои можат да ги преминат само истражувачи со соодветна опрема. Клисурата има впечатливи карпести образби. Во околината има мноштво пештери — Пентастомо, Марова Ќелија, Цапурнија, Полето на Сакис, Кстенија, Кутра.
Над клисурата оди патеката наречена „Патот на разбојникот“, која почнува од планинарскиот дом „Креватија“ на 1.008 м, минува крај потокот кај месноста Катранарија, а потоа низ месноста Папа Алони, па завршува по 3 часа во легендарната месност Клефтовриси, каде во 1925 г. по долга битка е убиен прочуениот разбојник Фотис Јанкулас.
Клисурата е прекриена со густа крајречна шума со врби, чинари, ели, јавори, дабови, смреки, прнари и црвени костени, а малку повисоко има шуми од црн бор. Се среќаваат десетици исклучително ретки и ендемски видови на цвеќиња.
Петронија Наумоски

Петронија Д. Наумоски ( во — во ) — македонски партизан, учесник во НОВ на Македонија.
1 Животопис
Бил роден во 1900 година во Томино Село, Порече. По занимање бил земјоделец. Доброволно и се приклучил на Првата македонско-косовска ударна бригада во август 1944 година. Загинал во борбите против балистите, кај Дрим на 28 септември 1944 година.
2 Наводи
Резервен тим

Во тимските спортови, „резервниот тим““ или „вториот тим“ попрецизно, е вториот тим организиран од страна на некој спортски клуб за да играат резерви, најчесто млади играчи или спортисти кои треба да се опорават од повреди.
Резервниот тим, за разлика од првиот тим, обично игра во минорни првенства.
1 Дефиниција
Во некои национални првенства, овој тим игра официјални натпревари во професионални пониски лиги од оние во кои се наоѓа првиот тим, а не во младинските категории. Дел од резервниот тим можат да бидат, играчи под договор кои не надминале одредена старосна граница и често овие тимови се „домаќини“ на играчи од првиот тим кој се враќаат од повреда и кој треба да му овозможат на играчот да се врати во врвна состојба.
За да се избегнат можни договори и местенки, во многу случаи резервните тимови не се примаат како учесници во националните купови.
2 Фудбал
2.1 Франција
Клубовите од првите три нивоа на француското првенство, Лига 1, Лига 2 и Националното првенство, можат да регистрираат резервен тим во Националното првенство 2 доколку клубот има младинскиот сектор, или во Националното првенство 3 ако не. Ограничувањето за Национално првенство 3, исто така, се применува ако првиот тим испадне во Националното првенство 2.
Исто така, резервните тимови не можат да се натпреваруваат во Купот на Франција.
2.2 Германија
Сите клубови во земјата имаат право да формираат резервен тим составен од играчи помлади од 23 години, со тоа што на секој резервен тим му се додава римски број II во името (на пример, Баер Леверкузен II). Резервните тимови на клубовите од Бундеслигата и 2. Бундеслига мора да бидат регистриран најмалку две дивизии подалеку од првиот тим (со автоматско испаѓање во случај на испаѓање на првиот тим) и во првенство не повисоко од 3. лига, додека на клубовите од 3. лига им е дозволено да учествуваат во Оберлига, четвртата германска дивизија.
Почнувајќи од 2008 година, резервните тимови не можат да се натпреваруваат во Купот на Германија и секое освоено место на теренот автоматски се доделува на следниот тим во поредокот.
Франсиско Виљар Гарсија-Морено

Франсиско Хосе Виљар Гарсија-Морено (25 февруари 1948 година, во Мадрид - 26 октомври 2011 година, во Мадрид) бил шпански политичар од Народната партија (шпански: ''Partido Popular'').
1 Биографија
Иако бил роден во Мадрид, голем дел од неговата кариера поминал во Галисија. Стекнал диплома по медицина и хирургија на Универзитетот во Сантјаго де Компостела.
Неговата политичка кариера била тесно поврзана со онаа на Маријано Рахој. Во 1990 година, тој бил назначен за провинциски делегат на Министерството за здравство при Владата на Галиција во Понтеведра, а од 1991-1996 година бил генерален директор на Галициската здравствена служба. Во 1996 година, по победата на Народната партија на општите избори, назначен бил за државен секретар за јавна администрација во Министерството за јавна администрација, водено од Рахој. Во следните години, тој бил назначен во голем број одделенија на централната влада раководена од Рахој.
Починал на 26 октомври 2011 година, по долго боледување.
2 Награди
* Златен медал за спортски заслуги (2002).
Echo & the Bunnymen

Echo & the Bunnymen ― англиски рок-група основана во Ливерпул во 1978 година. Оригиналната постава се состоела од: пејачот Ијан Мекалок, гитаристот Вил Сарџент и басистот Лес Патинсон. Во 1980 година, Пит де Фрејтас ѝ се приклучил на групата како тапанар.
Нивниот прв албум ''Crocodiles'' (1980) се пласирал во топ-20 на топ-листата за албуми во Обединетото Кралство. Со објавувањето на нивниот втор албум ''Heaven Up Here'' (1981) групата стекнала култни следбеници. Во 1983 година групата се здобила и со популарност кај пошироката публика во Обединетото Кралство, откако песната „The Cutter“ се пласирала во топ-10 на топ-листата за синглови во Велика Британија, а албумот кој ја содржел песната, ''Porcupine,'' се искачил на второ место во Обединетото Кралство. Водечкиот сингл од албумот ''Ocean Rain'' (1984), „The Killing Moon“, исто така се пласирал во топ-10 во Обединетото Кралство.
По издавањето на истоимениот албум во 1987 година, Мекалок ја напуштил групата и бил заменет со пејачот Ноел Бурк. Во 1989 година, Де Фрејтас загинал во сообраќајна несреќа, а Echo & the Bunnymen се распаднале во 1990 година. Во 1994 година, Мекалок и Сарџент ја продолжиле нивната соработка под името Electrafixion, а во 1996 година им се придружил Патисон, тие го вратиле името Echo & the Bunnymen. Патинсон ја напуштил групата во 1998 година. Подоцна групата била на неколку турнеи и издаде неколку албуми со различен степен на успех.
1 Членови
1.1 Сегашни
* Вил Сарџент – гитари, програмирање (1978–1993, 1996–денес)
* Ијан Мекалок – пејач, гитара, клавијатури (1978–1988, 1996–денес)
1.2 Поранешни
* Лес Патинсон – бас (1978–1993, 1996–1998)
* Пит де Фрејтас – тапани (1979–1989; починал 1989 година)
* Ноел Бурк – пејач, гитара (1988–1993)
* Дејмон Рис – тапани (1989–1993)
* Џејк Брокман – клавијатури (1989–1993; починал во 2009 година)
2 Дискографија
*''Crocodiles'' (1980)
*''Heaven Up Here'' (1981)
*''Porcupine'' (1983)
*''Ocean Rain'' (1984)
*''Echo & the Bunnymen'' (1987)
*''Reverberation'' (1990)
*''Evergreen'' (1997)
*''What Are You Going to Do with Your Life?'' (1999)
*''Flowers'' (2001)
*''Siberia'' (2005)
*''The Fountain'' (2009)
*''Meteorites'' (2014)
*''The Stars, the Oceans & the Moon'' (2018)
Сушица (река во Драмско)

Сушица или Куру Чај (|Σούσιτσα,''Σόσιτσα'') — река во Драмско, Егејска Македонија.
1 Течение
Реката извира од планината Боздаг јужно под сртот Карталка (2.035 м), на кој се наоѓа пештерата Снежница. Тече под името Наковица прво на југозапад низ истоимената шума Наковица, а потоа на запад низ Боболечката Клисура. Ги прима големите десни притоки Ловна и Дебелина, и кај поранешното село Кочан свртува на југ. Ја прима реката Преход што проаѓа низ Боболец, а потоа и големата лева притока Буро. Излегува од планината кај селото Плевна, минува западно покрај селото и се влева во Панега северозападно над селото Голем Сивендрик.
2 Притоки
→ лева, ← десна
* ← Ловна* ← Дебелина** → Усоница* ← Преход* → Буро
Лабаничка Река

Лабаничка Река — река во Костурско, Егејска Македонија и Девол, Албанија, лева притока на Четирска Река.
1 Течение
Реката извира во Костурско од Д’мбенска Планина северно под врвот Мали Мади (1.655 м) под името Бискова Чешма или Бикова Чешма. Тече на југозапад и минува низ напуштеното село Лобаница (Лабаница), чие име го носи. Ја прима левата притока Косинечка Река (Костенечка Река) која доаѓа од Косинец и одовде ја следи границата со Албанија и тече на југ, носејќи го името Косинечка. Во местноста Жупан Чифлик свртува на запад и се влева во Четирска Река како нејзина лева притока кај граничната пирамида бр. 36.
2 Притоки
→ лева, ← десна
:* → Косинечка Река
:* ← Извор
Делумна хоспитализација

Делумна хоспитализација, позната и како ПДХ (програма за делумна хоспитализација) — вид на програма која се користи за лекување на ментални болести и злоупотреба на супстанции. При делумна хоспитализација, пациентот продолжува да престојува дома, но патува во центар за лекување до седум дена во неделата. Делумната хоспитализација се фокусира на целокупниот третман на поединецот и има за цел да ја спречи или намали хоспитализацијата во болница.
Пионерот на делумните болнички програми, д-р Алберт Е. Мол, верувал дека некои пациенти нема да можат да бидат подалеку од своите семејства или од работа и дека овие програми ќе ги намалат трошоците за долгорочна нега.
Програмите за делумна хоспитализација во САД може да се обезбедат или во болничко опкружување или од самостоен центар за ментално здравје во заедницата (CMHC).
Третманот во текот на еден типичен ден може да вклучува групна терапија, психо-едукативни групи, градење вештини, поединечна терапија и психофармаколошки проценки и прегледи.
Достапни се програми за третман на проблеми со алкохолизам и злоупотреба на супстанции, Алцхајмерова болест, анорексија и булимија, депресија, биполарно растројство, анксиозни нарушувања, шизофренија и други ментални болести. Постојат и програми насочени кон геријатриски пациенти, возрасни пациенти, адолесценти или мали деца. Програмите за адолесценти и деца обично вклучуваат академска програма, или да го заземе местото или да работи со локалното училиште на детето.
1 Финансирање
Давателите на услуги во Соединетите Држави се финансирани од приватно осигурување како дел од назначениот континуум на грижа, како и од ''Medicare'' и, за некои држави, од ''Medicaid''.
Во моментов, многу даватели на услуги го поместуваат моделот на делумна хоспитализација на дневен третман кон поакутни краткорочни услуги. Болниците и организациите за ментално здравје во заедницата користат PHP за да се справат со акутно болни лица кои се способни подобро да ја разберат нивната болест, да се прилагодат на режимите на лекови, да развијат важни вештини за справување и да поставуваат цели за закрепнување што ќе им овозможат ефикасно да функционираат како закрепнати поединци во општеството. .
Повеќето програми треба да поминат сеопфатни прегледи од национални, државни и осигурителни тела. Специфичните упатства за проценка, третман, одржување на установата, подобрување на перформансите и студии за исходот на клиентите се составен дел на програмите за делумна хоспитализација. Здружението за амбулантна бихејвиорална здравствена заштита е главната национална групација, која ги објавува Стандарди и упатства за програми за делумна хоспитализација и интензивни амбулантски програми (2021).
Пристаниште во Ла Рошел

''Пристаништето Ла Рошел'' — слика со масло на платно на францускиот уметник Жан-Батист-Камиј Коро, создадена во 1851 година. Се чува во уметничката галерија на Универзитетот Јеил, во Њу Хејвен.
Го прикажува пристаништето Ла Рошел на Бискајскиот залив. Иако Корот ги создавал своите познати сиви пејзажи до 1851 година, оваа слика потсетува на неговиот претходен стил. Забележително е дека е завршена студија што Коро избрал да ја изложи во Парискиот салон од 1852 година, бидејќи обично претпочитувал да изложува композиции од религиозни или литературни теми.
1 Наводи
ФК Јувентус Некст Џен

Јувентус Некст Џен е вториот тим на Јувентус, фудбалски клуб од Италија со седиште во градот Торино. Моментално се натпреварува во Серија Ц, третото ниво на италијанскиот фудбал.
Основана во 2018 година, под името Јувентус У23, своето сегашно име го добива во 2022 година. Тимот, кој бил прв со ваков вид на функција во земјата од 1976 година (година на укинувањето на Кампионато Де Мартино), е еден од трите, заедно со машкиот прв тим и женскиот прв тим, кои го претставуваат клубот Јувентус на професионално ниво – иако Нект Џен е подложен на ограничувања и во однос на возраста и во строго спортско-социјалната сфера - како и, севкупно, вториот по хиерархиски редослед во машкиот сектор на Јувентус, кој следи зад првиот тим и му претходи на Примавера тимот до 19 години кој припаѓа на младинскиот сектор.
1 Историја
Генезата на тимот на Јувентус до 23 години влече корени во сезоната 2017-2018, кога клубот од Торино, во очекување на федерална реформа во оваа смисла, веќе формирал неофицијална структура со цел да може да го следи патот и растот на своите млади играчи кога ќе направат скок од академијата во професионалните води.
Тимот, со оригинално име Јувентус У23, официјално бил формиран на 3 август 2018 година по повторното воведување на резервни тимови во италијанскиот фудбал и бил регистриран, според федералните одредби, како нов тим во Серија Ц првенството.. Откако се погрижиле да "опстанат" во истата лига во дебитантската година, во следните сезони Јувентус имал повеќе успех во третата дивизија и неколку пати се квалификувал за плејофот за промоција; дополнително во 2020 година, во својата втора сезона на активност, предводен од тренерот Фабио Пекија и капитенот Рафаеле Алчибјаде тимот го освоил Купот на Италија Серија Ц, што било прв пат во историјата на натпреварувањето трофејот да го освои некој втор тим.
Од 26 август 2022 година, името на клубот било сменето во Јувентус Некст Џен.
2 Структура
2.1 Стадион
Јувентус Некст Џен ги игра своите домашни натпревари на стадионот Џузепе Мокагата во Алесандрија, кој го дели со . Во посебни случаеви, доколку е потребно, може да го користи и објектот на машкиот прв тим, Стадионот Јувентус.
2.2 Тренинг центар
Тренинзите на клубот се одржуваат во Јувентус Тренинг Центарот (ЈТЦ) во Виново; сепак, Јувентус Некст Џен понекогаш го дели и другиот тренинг центар во Континаса, Торино, со првиот тим на Јувентус.
3 Играчи
4 Титули
* Куп на Италија Серија Ц :
: 2019-2020
5 Поврзано
*ФК Јувентус
*Младински сектор на ФК Јувентус
Чернево (река)

Чернево (|Μαυρόρεμα, до 1968 г. ''Τσερνέβο'', ''Цернево'') — река в Кајларско, Егејска Македонија, притока на Килот.
1 Течение
Реката извира од планината Мурик, северно под врвот Мурик (1.703 м). Тече на североисток и излегува од планината западно од Емборе. Тука ја прима левата притока Череши која проаѓа низ Ланга и влегува во регулиран канал под името Цирога. Тече на североисток напоредно на Кајларски Рид. Ја прима левата притока Белева Река (Ксиропотамос). Минува источно од Чор и свртува на исток, правејќи низа свијоци. Јужно од Черни Врв (702 м) на реката се наоѓа вештачкото Биралско Езеро. Под името Кајлар Кури проаѓа низ Биралци и се влева во Килот спроти селото Котлари.
2 Притоки
→ лева, ← десна
:* → Череши:* → Белева Река (Крива Река)
:* → Рам Дол
Живот на село

''Животот на село'' — сликарско дело масло на платно од фламанските уметници Јан Бројгел Постариот и Џос де Момпер. Сликана е помеѓу 1620 и 1622 година. Сликата се чува во Музејот на Прадо во Мадрид.
1 Сликарство
Оваа слика денес се смета за соработка помеѓу Јан Бројгел Постариот и Џос де Момпер. Вториот би го насликал пејзажот, првиот фигурите, како што е вообичаено во сликите кои се сметаат за соработка на двајца уметници.
Големите дрвја во средината ја делат композицијата на два дела и се „вертикален контрапункт на хоризонталната перспектива што се проектира во далечината“. Сликата го прикажува влијанието на Јан Бројгел Постариот врз неговиот син и Де Момпер на многу начини. Имено, сценскиот избор и претставата на фигурите.
2 Дополнителна литература
* Соби, Ксавиер де, музеј Прадо. Каталог на слики, музеј Прадо, Мадрид, 1972 година.
* Díaz Padrón, Matías, Two canvases by J. Momper атрибуирани на Brueghel, Archivo Español de Arte, 48, 1975, стр.270 / плоча 7 .
* Дијаз Падрон, Матиас, музеј Прадо: каталог на слики. Фламенко училиште, музеј Прадо; Национално музејско наследство, Мадрид, 1975 година, стр.198 .
* Díaz Padrón, Matías, The Flamenco School of the XVII Century, Ediciones Alfiz, Madrid, 1983, pp. 67 .
* Музеј национален дел Прадо, Музеј дел Прадо. Каталог на слики, музеј Прадо, Мадрид, 1985 година, стр.430-431.
* Museo Nacional del Prado, Museo del Prado: general inventory of paintings (I) The Royal Collection, Museo del Prado, Espasa Calpe, Madrid, 1990, pp. 1423 година.
* Díaz Padrón, Matías, The век на Рубенс во музејот Прадо: аргументиран каталог, Iberian Press, Barcelona, 1996, pp. 252 .
Сквотерство во Малезија

Сквотерство во Малезија — окупација на неискористени или напуштени згради или земјиште без дозвола на сопственикот. Сквотeрството започнало по Втората светска војна и е регулирано со различни закони. Неодамна, владата ја објавила својата намера да ги смести сквотерите во поволно достапни станови.
1 Историја
Пред Втората светска војна, немало многу сквотери во Малезија. Сквотирањето од раселените лица се зголемило за време на јапонската окупација помеѓу 1941 и 1945 година. Додека се борела за независност од Британското Царство, Малајската национална ослободителна армија (MNLA) нашла поддршка меѓу 500.000 кинески сквотери кои живееле на работ на џунглата. За да се спротивстават на заканата, сквотерите биле насилно сместени во кампови. По Малајската декларација за независност во 1957 година, сквотирањето во Малезија се зголемило како што земјата се индустријализирала и многу луѓе се преселиле од селата во главниот град Куала Лумпур. Сквотерите окупирале владино земјиште, како што се железничките сечи и мочурливо земјиште. До 1970-тите, проценките за бројот на сквотери во Куала Лумпур се движеле од 175.000 до 225.000 луѓе. Во 1973 година, 80% немале струја, 75% немале вода и 35% немале канализација.
2 Законитост
Наредбата 89 од Деловникот на судот од 2012 година им дозволува на сопствениците да бараат поседување на имот окупиран од сквотери, што треба да се спроведе со писмено за владеење.
3 Неодамнешни настани
Федералниот министер за територии Калид Абдул Самад во 2019 година изјавил дека владата има намера да ги смести сквотерите во прифатливи станови. За време на пандемијата СОВИД-19 во Малезија, луѓето од Палау сквотирале во Кампунг Сембулан Тенга.
4 Дополнителна литература
*
Самара Вивинг

Самара Вивинг (англ. ''Samara Weaving''; родена на 23 февруари 1992) ― австралиска глумица и манекенка. Кариерата ја започнала во 2008 година со улогата на Кирстен Малрони во серијата ''„Од ведро небо“'' (англ. ''Out of the Blue''). Од 2009 до 2013 година, таа ја играла Инди Вокер во сапуницата „''Дома и на гости“'' (2009–2013) (англ. ''Home and Away''), за која добила номинација за награда AACTA.
Вивинг глумела во филмовите на ужасите: ''Ден на хаосот'' и Бејбиситерка (''The Babysitter'') (и двата во 2017) и добила многу награди за улогата во драма-филмот ''Три Билборди пред Ебинг, Мисури'' (2017). Таа добила пофалби за нејзината изведба во хорор-комедијата ''Подготвена или не'' (Ready or Not) (2019), што бил нејзин прв американски театарски филм во главна улога и ја етаблирал како „кралица на вресокот“. Нејзини следни хорор-улоги биле ''Бејбиситерка 2'' (2020),''Вресок 6'' (2023) и ''Азраил'' (2024).
Вивинг наизменично глумела на филм и на телевизијата. Таа глумела во минисериите: ''„Пикник кај Хенгинг Рок“'' (2018), ''Холивуд'' (2020) и ''Девет совршени странци'' (2021) и во филмовите: ''„Guns Akimbo“'' (2019), ''Бил и Тед се соочуваат со музиката'' ( 2020), ''Последен момент на јасност'' (2020), ''Вавилон'' (2022), ''Шевалие'' (2022) и ''Батлер'' (2022).
1 Животопис
Вивинг е родена на 23 февруари 1992 година во Аделаида. Нејзиниот татко, Сајмон Вивинг, е Англичанец. Нејзината мајка, Хелена Безина, е Малтежанка. Таа детството го поминала во Сингапур, Фиџи, Австралија и Индонезија. Нејзиниот татко е филмски режисер и предавач на Универзитетот во Њукасл во Њукасл, Нов Јужен Велс, како и уметнички директор на Меѓународниот филмски фестивал во Канбера. Нејзината мајка е уметнички терапевт која предава музејски студии на Универзитетот во Њукасл. Нејзината помлада сестра, Морган, исто така е глумица; нејзин вујко е британскиот глумец Хуго Вивинг.
Вивинг и нејзиното семејство се преселиле во Канбера во 2005 година. Таму таа учела во Граматичкото училиште за девојки. Исто така глумела во неколку училишни и театарски продукции.
Андреја Тру

Андреја Мари Труден (англ. ''Andrea Marie Truden;'' словенечки: Андреја Марија Труден; 26 јули 1943 ― 7 ноември 2011), позната по нејзиниот псевдоним Андреа Тру ― американска порноглумица и пејачка од диско-ерата. Покрај нејзиното име, таа имала повеќе уметнички имиња, вклучувајќи ги: Ингер Кисин, Синг Лоу, Сандра Липс, Андреа Тревис и Кетрин Ворен. Како пејачка, најпозната била по поп-диско-хитот од 1976 година „More, More, More“ (изведен како дел од нејзиниот музички проект Andrea True Connection), кој се искачил на 4-то место на американската ''Billboard'' Hot 100 топ-листа и на петто место на топ-листата за синглови во Обединетото Кралство.
1 Живот и кариера
Андреа Мари Труден била родена на 26 јули 1943 година во Нешвил, Тенеси. Студирала музика на колеџот „Џорџ Пибоди“ при Универзитетот Вандербилт. Нејзините родители биле имигранти од Словенија.
Во 1960-тите, Тру имала улога во неколку порно-филмови во Скандинавија, а кон крајот на деценијата почнала да се појавува во американски филмови за возрасни. Нејзина прва забележителна улога ја имала во филмот ''Главна медицинска сестра'' од 1972 година. Таа, исто така, се појавила како статист во филмови за невозрасни: ''The Way We Were'' и ''40 Carats''. Во 1975 година, го режирала нејзиниот прв порнофилм, ''Еднаш во текот на ноќта''. Во текот на 1970-тите и до средината на 1980-тите, настапила во повеќе од педесет хардкор-порно-филмови за време на раната њујоршка филмска индустрија за возрасни.
За време на нејзиниот врв како порноглумица, околу 1975 година, Тру била ангажирана да се појавува во реклами на компанија која се занимавала со недвижности во Јамајка. Додека работела таму, владата на Јамајка го забранила трансферот на имот како одговор на санкциите наметнати од САД по изборот на Мајкл Менли, поддржувач на Фидел Кастро. За да се врати во САД, Тру морала или да не земе плата или да ги потроши парите пред да се врати. Тру, која во тоа време се обидувала да се пробие на музичката сцена, одлучила парите да ги вложи во снимање на демо-снимката „More, More, More“, песна на која работела со продуцентот Грег Дајмонд, нејзин партнер во проектот The Andrea True Connection. Ремиксирана од инженерот за снимање Том Мултон, „More, More, More“ станала хит во ноќните клубови. Стигнала до 4-то место на американската ''Billboard'' Hot 100, прво место на американската диско-топ-листа и прво место на топ-листата за синглови во Канада. Стигнала до петто место во Обединетото Кралство и деветто место во Германија. Потоа објавила албум со исто име, кој имал умерен успех во Северна Америка.
Во нејзините подоцнежни години, таа работела како советник за луѓе кои се борат со злоупотреба на супстанци и како астролог. „More, More, More“ и понатаму останала популарна песна која се користела во телевиски серии и во филмови, а Тру добивала извонредни тантиеми од користењето и продажбата на песната. Последните години животот живеела во Вудсток, Њујорк.
ру починала на 7 ноември 2011 година, во Кингстон, Њујорк на 68 годишна возраст. Како причина била наведена срцева слабост. Во согласност со нејзините желби, телото на Тру било кремирано.
Бездомни деца во Бангладеш

Дете од улица во Бангладеш е младо лице „''за кое улицата (во најширока смисла на зборот, вклучувајќи ненаселени станови, пустелија итн.) станала негово или нејзино вообичаено живеалиште и/или извор на егзистенција; и кое е несоодветно заштитено, надгледувано или раководено од одговорни возрасни лица''“.
1 Дефиниција
Децата од улица продаваат работи на улица или работат други работи затоа што нивните родители заработуваат малку пари или не работат. Се проценува дека повеќе од 600.000 деца живеат на улиците во Бангладеш, од кои 75% се во главниот град Дака.
Во земја рангирана на 135 место според Индексот за човечки развој и каде што 50% од населението живее под прагот на сиромаштија, овие деца претставуваат апсолутно најниско ниво во социјалната хиерархија. Бангладеш е најгусто населената нација во светот; со зголемувањето на населението, бројот на деца на улица исто така се зголемил на околу 4 милиони.
2 Причини
Децата од Бангладеш се туркаат на улица поради екстремна сиромаштија, недостаток на пристап до контрацепција и недостаток на образование. Од владина перспектива, детската сиромаштија во Бангладеш, исто така, може да биде резултат на корупција, дисфункција и запоставување.
Децата на улица немаат одредени места за живеење или спиење, а многумина умираат млади поради запоставување, неухранетост и болести. Тие понекогаш може да се видат како продаваат цвеќиња, книги или препарати на улица, особено на автомобили заглавени во сообраќајот. Децата на улица често немаат пристап до здрава храна, што доведува до консумирање нехигиенска храна. Гладувањето е постојано присутен проблем во регионот и секоја година, приближно 110.000 деца умираат од болести кои се пренесуваат преку вода во Бангладеш.
3 Организиран криминал
Децата на улица често мораат да работат за да преживеат. Некои го прават тоа во пониските ешалони на организираните криминални групи, чии водачи се нарекуваат ''мастаани''. Овие групи работат во сиромашни квартови низ целата земја, особено во Дака.
Во нејзината книга „''Бандите на Бангладеш: мастани, улични банди и „незаконски работници деца“ во'' Дака, криминологот Сали Аткинсон-Шепард спровел длабинско истражување за вмешаноста на децата на улица во организираниот криминал.
4 Организации кои им служат на децата на улица
Децата од улица често немаат средства да заработат пари бидејќи не се образовани. Понекогаш им помагаат владини агенции и местни и меѓународни невладини организации.
Училиштето Мојар работи за деца на улица во Дака. INCIDIN Бангладеш работи за развој на децата на улица, особено на оние кои се злоупотребувани и сексуално експлоатирани. Детскиот фонд на Обединетите нации (УНИЦЕФ) исто така обезбедува основна помош и организирал кампањи за собирање средства за подобро да им служи на потребите на децата на улица.
5 Образование
Генерално, децата на улица во Бангладеш не можат да заминат на училиште и да пропуштат соодветно образование. Ова често ги води во тешки животи, но некои невладини организации нудат можности за образование за да им обезбедат обука за основните предмети.
Младински услуги на Талдуманде

Младинските услуги Талдуманде е служба за млади бездомници во Нов Јужен Велс, Австралија, која била основана во 1976 година.
„Талдуманде“ е абориџински збор што значи „прибежиште“.
1 Основање на фондацијата
Во 1976 година, Талдуманде, заедно со Младинското засолниште и Куќата за чувари, и други млади прибежишта, ја основале Yfoundations за да ги претставува младинските засолништа пред владата.
2 Одиме дома, остануваме дома
Следејќи ги реформите на владата на Нов Јужен Велс „Одиме дома, остануваме дома“ во секторот за бездомници, Младинските служби Талдуманде се приклучиле на партнерство со Мисијата Австралија и склучиле договор со државата за давање услуги во северниот регион Сиднеј. По реформите, Талдуманде ја прошириле својата услуга.
3 Поврзано
* Бездомништво во Австралија
Парк Вивенхо (слика)

''Паркот Вивенхо'' — слика на англиска градина, инспирирана од имотот на семејството Ребоу, од англискиот романтичен сликар, Џон Констабл (1776–1837).
Џон Констабл бил роден во Сафолк и бил познат првенствено по неговите пејзажни слики, особено пејзажите на селата каде што го поминал своето детство. Неговите слики денес се сметаат за едни од најпопуларните и највредните во британската уметност.
1 Слика
Националната галерија на уметност во Вашингтон ја чува оваа слика:Пријатното чувство на леснотија и хармонија го проникнува овој пејзаж со речиси фотографска јасност. Големите површини со сонцето и студената сенка, раздвижената линија на оградата и прекрасната рамнотежа на дрвјата, ливадата и реката се доказ за креативната синтеза на уметникот на вистинското место.Сликата е нарачана од сопственикот на паркот Вивенхо, генерал-мајорот Френсис Слејтер Ребоу, кој бил меѓу првите покровители на уметникот, како близок пријател на таткото на уметникот, Голдинг Констабл. Паркот Вивенхо е со повшина од 81 хектари на паркови, купени од семејството Ребоу пред 1734 година. Слејтер Ребоу нарачал неколку слики од Констабл, вклучително и портрет на седумгодишната ќерка на генералот во 1812 година. Таа фигурира и на оваа слика, во количка со магарето лево. Оваа слика била завршена во септември 1816 година, која му заработила на уметникот доволно пари за да му овозможи да се ожени со својата долгогодишна љубов, Мери Бикнел. Тие се венчале во октомври 1816 година. Уметноста на Констабл секогаш била проникната од копнеж, меланхолија и копнеж за едноставен, природен живот, за пасторална идила, до селските рурални теми и аспекти од животот на село, „златно доба“ кога луѓето живееле заедно во хармонија со природата, свет кој бил на пат да исчезне кога тој ги насликал своите пејзажи благодарение на почетокот на Индустриската револуција. Тој бил свесен за проблемот со урбаниот раст, за непријатноста на урбаниот живот, што го спротивставила на животот во село. Уметноста на Констабл била прилично неконвенционална за неговото време, и тој сакал едноставни работи, природен пејзаж без урнатини, драматични ефекти или возвишени, често прекумерни чувства, како оние прикажани во сликите на неговиот современик, Џ.М.В. Тарнер. Неговите пејзажи се преплавени од сребрена сјајна светлина во водата и воздухот и на небото, а се карактеризираат со посебен интензитет што е толку важна карактеристика на делата на овој уметник. Додека неговите претходни слики (на пр. Малверн Хол, 1809) имаат тенденција да покажуваат поедноставни и симетрични карактеристики, оваа слика го покажува свртувањето на Констабл кон пософистицирани и комплицирани композиции.
2 Поврзано
* Список на слики од Џон Констабл
Бездомништво Австралија

Бездомништво Австралија (БА) е националната организација за услуги за бездомници во Австралија. Организацијата обезбедува системско застапување за секторот и работи во соработка со службите за поддршка, државните и националните организации за бездомници, другите врвни организации, владините агенции и пошироката заедница. Бездомништво Австралија била формирана кон крајот на 1998 година како Австралиска федерација на организации за бездомници (AFHO) од страна на Советот за бездомници Австралија (CHPA), Националната младинска коалиција за домување (NYCH) и Мрежата за женски услуги (WESNET). Организацијата е основана со мисија за унапредување на истражувањето и промовирање на националната политика и акција за намалување на бездомништвото.
1 Позиции
Организацијата тврди дека без силни национални врвни тела, носителите на одлуки на владата може да ги игнорираат важните прашања за благосостојбата на достапните станови и бездомништвото.
БА и другите служби за бездомници започнале кампања #VoteHome (мак: Гласај за дом), предлагајќи владата да помогне да се преполови бројот на бездомници до 2025 година.
БА изјави дека често цитираните статистички податоци за бездомниците не ги одразуваат оние „на работ“ на бездомништво, кои според нив се над 850.000.
1.1 Цели на организацијата:
* Да се ​​обезбеди ефективен национален глас за бездомништвото и сродните прашања.
* Да се ​​грижи за благосостојбата на поединци и групи кои се соочуваат со или се ранливи на бездомништво и да ја промовираат нивната благосостојба преку социјално праведни политики и програми
* Да се ​​преземат активности, истражувања и политики насочени кон развивање и промовирање политики
* Спречување на обемот и ефектот на бездомништвото
* Едукација на заедницата за прашања поврзани со бездомништвото
* Да учествуваат и/или да спроведуваат програми дизајнирани да придонесат за елиминирање на бездомништвото и поврзаните прашања
2 Настани
Од 2007 година, Австралија за бездомници ја координира националната недела за подигање на свеста за бездомниците, Недела на бездомниците.
3 Поврзано
* Бездомништво во Австралија